
ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αριθ. 3131.1/20/95 

Έγκριση του Γενικού Κανονισμού Λιμένα με αριθ. 10 
«Για τις καταδυτικές εργασίες». 

Ο ΥΠΟΥΡΓΟΣ ΕΜΠΟΡΙΚΗΣ ΝΑΥΤΙΛΙΑΣ 

Σύμφωνα με: 

1. Το άρθρο 156 του Ν.Δ. 187/1973 (ΦΕΚ 261Α), όπως 
αυτό αντικαταστάθηκε με το άρθρο 10 του Ν. 1940/1991 
(ΦΕΚ 40Α) «Περί μονάδας Ειδικών Αποστολών Λιμενικού 
Σώματος (ΜΕΑ/ΛΣ) και άλλες διατάξεις περί αυτού». 

2. Το Γενικό Κανονισμό Λιμένα με αριθ. 10 που εκδό- 
θηκε από τον Αρχηγό Λιμενικού Σώματος με τις διατάξεις 
του οποίου ρυθμίζονται θέματα που αφορούν την εύ¬ 
ρυθμη λειτουργία των λιμένων της χώρας. 

3. Το άρθρο 29Α του Ν.1558/1985 όπως προστέθηκε 
με το άρθρο 27 του Ν. 2081 /92 (ΦΕΚ 154Α). 

4. Το γεγονός ότι από τις διατάξεις της παρούσας από¬ 
φασης δεν προ καλείται δαπάνη σε βάρος του κρατικού 
προϋπολογισμού, αποφασίζουμε: 

Αρθρο μόνο 

α) Εγκρίνουμε τον παρακάτω Γ ενικό Κανονισμό Λιμένο 
με αριθ. 10 

Ο ΑΡΧΗΓΟΣ ΛΙΜΕΝΙΚΟΥ ΣΩΜΑΤΟΣ 

Έχουμε υπόψη: 

α) Τις διατάξεις του διά του από 9 Ιουνίου 1946 Β.Δ. 
Κωδικοποιημένου Νόμου 499/47 «Περί Πειθαρχικής 
εξουσίας των Προϊσταμένων Λιμενικών Αρχών» (ΦΕΚ 
162Α), συνδυαζόμενες με τα άρθρα 141-157 του Ν.Δ. 
187/73, με το οποίο κυρώθηκε ο Κώδικας Δημοσίου Ναυ¬ 
τικού Δικαίου (ΦΕΚ 261 /Α). 

β) Το άρθρο 156 του Ν.Δ. 187/1972 (ΦΕΚ 261 Α) «Περί 
Κ.Δ.Ν.Δ» όπως αυτό αντικαταστάθηκε με το άρθρο 10 του 
Ν. 1940/91 (ΦΕΚ 40Α) «Περί Μονάδος Ειδικών Αποστο¬ 
λών Λιμενικού Σώματος (ΜΕΑ/ΛΣ) και άλλες διατάξεις 
περί αυτού». 

γ) Τις διατάξεις του Ν.Δ. 444/70 «Περί αρμοδιότητος 
του Λ.Σ και σχέσεων προς τας αρμοδιότητας των Σωμάτων 
Ασφαλείας» (ΦΕΚ 39Α). 

δ) Το άρθρο 29 Α του Ν. 1558/85, όπως προστέθηκε με 
το άρθρο 27 του Ν. 2081 /92 (ΦΕΚ 154Α). 

ε) Το γεγονός ότι από τις διατάξεις του παρόντος Κανο¬ 
νισμού δεν προκαλείται δαπάνη σε βάρος του Κρατικού 


Προϋπολογισμού και εκδίδουμε τον ακόλουθο Κανονι¬ 
σμό: 

Αρθρο 1 
Όρια ισχύος 

Ο παρών Γενικός Κανονισμός ισχύει για τους λιμένες,για 
τους όρμους και τη θαλάσσια έκταση της περιοχής δικαιο¬ 
δοσίας κάθε Λιμενικής Αρχής της χώρας, όπως αυτή κα¬ 
θορίζεται από τις κείμενες διατάξεις. 

Αρθρο 2 

Εννοιολογικοί Προσδιορισμοί 

Για την εφαρμογή των διατάξεων του παρόντος θεω¬ 
ρούνται: 

1. ΚΑΤΑΔΥΤΙΚΗ ΕΡΓΑΣΙΑ: Κάθε εργασία, που διενερ- 
γείται κάτω από την επιφάνεια της θάλασσας, όπως επι¬ 
θεώρηση, επισκευή, ανέλκυση, διάλυση πλοίου, υφαλο- 
καθαρισμός ή άλλες συναφείς εργασίες και σχετίζεται με 
τα πλοία ή τα πλωτά ναυπηγήματα καθώς και με την εκτέ¬ 
λεση λιμενικών ή άλλων υποβρυχίων έργων. 

2. ΜΕΤΡΑ ΑΣΦΑΛΕΙΑΣ: Όλα τα μέτρα που αφορούν σε 
καταδυτικές εργασίες, όπως προβλέπονται από τις διατά¬ 
ξεις του παρόντος, για την υγιεινή και ασφάλεια των εργα¬ 
ζομένων. 

3. ΕΡΓΟΔΟΤΗΣ: Ο κύριος του έργου, φυσικό ή νομικό 
πρόσωπο, με εντολή και για λογαριασμό του οποίου εκτε- 
λείται καταδυτική εργασία. Ο εργοδότης μπορεί να εκ¬ 
προσωπείται από το νόμιμο εξουσιοδοτημένο εκπρόσωπο 
του ή τον Πλοίαρχο, προκειμένου για εκτέλεση καταδυτι¬ 
κών εργασιών σε πλοία. 

4. ΕΡΓΟΛΑΒΟΣ: Το φυσικό ή νομικό πρόσωπο, που εί¬ 
ναι εφοδιασμένα από την Λιμενική Αρχή με άδεια λειτουρ¬ 
γίας καταδυτικού συνεργείου, προκειμένου να αναλαμβά¬ 
νει κατ'επάγγελμα τη διεξαγωγή καταδυτικών εργασιών, 
κατόπιν συμφωνίας, μη υποκειμένης σε ορισμένο τύπο, με 
τον εργοδότη. 

5. ΔΥΤΗΣ: Ο εργαζόμενος κατ' επάγγελμα κάτω από 
την επιφάνεια του νερού και υφιστάμενος πιέσεις ίσες ή 
μεγαλύτερες της ατμοσφαιρικής, με οποιουδήποτε τύπου 
καταδυτική συσκευή, αυτόνομη ή εξαρτώμενη από την 
επιφάνεια, μέσα στα πλαίσια των περιορισμών του παρό¬ 
ντος και τους νόμους της τέχνης και της επιστήμης. 

6. ΕΠΟΠΤΗΣ ΚΑΤΑΔΥΤΙΚΩΝ ΕΡΓΑΣΙΩΝ: Ο οριζόμε¬ 
νος από τον εργολάβο, ως συντονιστής - επικεφαλής των 
καταδυτικών εργασιών, κάτοχος άδειας δύτη τουλάχιστον 

επί πενταετία, ο οποίος έχει τις απαραίτητες θεωρητικές 
γνώσεις και πείρα, σχετική με την φύση της εργασίας. Ο 
Επόπτης των καταδυτικών εργασιών δεν είναι απαραίτητα 
«εν ενεργεία» δύτης με εξαίρεση την περίπτωση της πα¬ 
ραγράφου 9. εδ. (α) του άρθρου 10 του παρόντος Κανονι¬ 
σμού. 

7. ΔΥΤΗΣ ΑΣΦΑΛΕΙΑΣ: Έμπειρος δύτης, οριζόμενος 
από τον επόπτη καταδυτικών εργασιών, ως άμεσος βοη¬ 
θός αυτού, για την παρακολούθηση των εργασιών και την 
ασφάλεια των εργαζομένων. 

8. ΜΑΘΗΤΕΥΟΜΕΝΟΣ ΔΥΤΗΣ: Ο κάτοχος πτυχίου 
δύτη ή αυτοδύτη, που έχει εκδοθεί από αναγνωρισμένο 
φορέα ή σχολή, ο οποίος είναι εφοδιασμένος με άδεια της 
Λιμενικής Αρχής, για να εργάζεται, ως βοηθός δυτών, σε 
καταδυτικό συνεργείο. 

Αρθρο 3 
Άδειες δυτών 

1. Σε καταδυτικές εργασίες επιτρέπεται να εργασθούν, 
ως δύτες, άτομα εφοδιασμένα με άδεια δύτη από τη Λιμε¬ 
νική Αρχή. 

2. Για την απόκτηση της άδειας αυτής, ο ενδιαφερόμε¬ 
νος πρέπει να κριθεί κατάλληλος, κατόπιν προφορικής και 
πρακτικής εξέτασής του, από τριμελή επιτροπή που ορί¬ 
ζεται με απόφοση του Προϊσταμένου της Λιμενικής Αρ¬ 
χής, στην οποία συμμετέχουν: 

α) Βαθμοφόρος της Λιμενικής Αρχής. 

β) Βαθμοφόρος της (ΜΥΑ/ΛΣ), ειδικότητας βατραχαν¬ 
θρώπου. 

γ) Αξιωματικός ΛΣ, Ιατρός ή ιατρός Κρατικού Νοσοκο¬ 
μείου της περιοχής. 

3. Δικαίωμα συμμετοχής στις εξετάσεις, έχουν όσοι συ¬ 
γκεντρώνουν τα ακόλουθα προσόντα: 

α) Έχουν συμπληρώσει το 20ο έτος της ηλικίας τους και 
δεν έχουν υπερβεί το 55ο. 

β) Έχουν εκπληρώσει τις στρατιωτικές τους υποχρεώ¬ 
σεις ή βρίσκονται νόμιμα εκτός στρατεύματος. 

γ) Είναι κάτοχοι πτυχίου αυτοδύτη! που έχει εκδοθεί 
από την Γ ενική Γ ραμματεία Αθλητισμού <ΓΓ Α) ή την Ελλη¬ 
νική Ομοσπονδία Υποβρύχιας Δραστηριότητας, Αθλητι¬ 
κής Αλιείας και Τεχνικής Κολύμβησης (ΕΟΥΔΑΑΤΚ) ή άλ¬ 
λους αναγνωρισμένους από το ΥΕΝ, Ελληνικούς ή αλλο¬ 
δαπούς φορείς και κέντρα εκμάθησης υποβρυχίας κολύμ¬ 
βησης ή είναι κάτοχοι πτυχίου της Σχολής Δυτών Καλύ- 
μνου. 

δ) Έχουν προϋπηρεσία, ως μαθητευόμενοι δύτες, σε 
εργασίες της παραγράφου 1 του άρθρου 2 του παρόντος 
Κανονισμού στην Ελλάδα ή την αλλοδαπή, τουλάχιστο ένα 
χρόνο οι κάτοχοι πτυχίου Σχολής Δυτών Καλύμνου και δύο 
χρόνια οι κάτοχοι πτυχίου, που έχουν εκδοθεί από άλλο 
φορέα ή Σχολή της προηγούμενης παραγράφου του παρό¬ 
ντος άρθρου. 

ε) Δεν είναι φυγόποινοι ή φυγόδικοι και δεν έχουν κατα- 
δικασθεί σε κάθειρξη ή φυλάκιση για αρχαιοκαπηλεία, λη¬ 
στεία, ανθρωποκτονία από πρόθεση, λαθρεμπορία, κα¬ 
τοχή, χρήση ή εμπορία ναρκωτικών, εκμετάλλευση πορ¬ 
νών και σωματεμπορία, αποπλάνηση, βιασμό, εξαναγκα¬ 
σμό σε ασέλγεια, κλοπή, πλαστογραφία, απάτη, υπεξαί¬ 
ρεση, παράνομη αλιεία με χρήση εκρηκτικών ή χημικών ή 
φυτικών υλών, πρόκληση ναυαγίου από πρόθεση, του νό¬ 
μου περί μεσαζόντων και δεν έχει παρέλθει πενταετία για 
τα πλημμελήματα ή δεκαετία για τα κακουργήματα. 

οτ) Είναι υγιείς και ικανοί για την άσκηση του επαγγέλ¬ 
ματος του δύτη. 


4. Για την απόδειξη των αναφερομένων στην προηγού¬ 
μενη παράγραφο του παρόντος άρθρου προϋποθέσεων, 
κάθε ενδιαφερόμενος υποψήφιος δύτης υποβάλλει στη 
Λιμενική Αρχή αίτηση, στην οποία επισυνάπτονται τα ακό¬ 
λουθα δικαιολογητικά: 

α) Πιστοποιητικό γέννησης ή επικυρωμένο φωτοαντί¬ 
γραφο του δελτίου της Αστυνομικής του Ταυτότητας, 
β) Αντίγραφο Ποινικού Μητρώου τύπου Β’, πρόσφατης 
έκδοσης (όχι πλέον του τριμήνου). 

γ) Πιστοποιητικό Εισαγγελικής Αρχής ότι δεν διώκεται 
ως φυγόποινος ή φυγόδικος, πρόσφατης, ως ανωτέρω, 
έκδοσης. 

δ) Επικυρωμένο φωτοαντίγραφο του πτυχίου αυτοδύτη 
ή δύτη, με το οποίο είναι εφοδιασμένος. 

ε) Ιατρική βεβαίωση από Υγειονομείο, με την οποία βε¬ 
βαιώνεται η υγεία και η ικανότητά του, για την άσκηση του 
συγκεκριμμένου επαγγέλματος, 
στ) Πιστοποιητικό στρατολογικής κατάστασης. 

ζ) Βεβαιώσεις καταδυτικών συνεργείων ή άλλα επίσημα 
στοιχεία, από τα οποία να προκύπτει η υπηρεσία του ως 
μαθητευόμενου δύτη (ένσημα ΙΚΑ κλπ). 
η) Τρεις (3) ατομικές φωτογραφίες. 

5. Κάθε υποψήφιος δύτης πρέπει να γνωρίζει: 

α) Τη θεωρία των καταδύσεων (φυσική, φυσιολογία, ια¬ 
τρικά προβλήματα, επικίνδυνα περιστατικά κλπ). 

β) Τη χρήση πινάκων καταδύσεων και του αποσυμπιεσο- 
μέτρου. 

γ) Τη λειτουργία, χρήση και συντήρηση του καταδυτικού 
υλικού και ιδιαίτερα των καταδυτικών συσκευών, 
δ) Τον τρόπο διάσωσης πνιγομένου. 
ε) Τη μέθοδο τεχνητής αναπνοής, «στόμα με στόμα», τη 
χρήση της συσκευής τεχνητής αναπνοής και της συ¬ 
σκευής παροχής καθαρού οξυγόνου, 
ζ) Τη νομοθεσία περί της υποβρύχιας δραστηριότητας, 
η) Τα μέσα και τους τρόπους συνεννόησης υποβρυχίως 
και 

θ) Τις διατάξεις του παρόντος Κανονισμού. 

6. Από την πιο πάνω δοκιμασία των εξετάσεων, εξαιρού¬ 
νται οι κάτοχοι πτυχίου Υποβρυχίων Καταστροφών (ΜΥΚ) 
ή Σχολής Δυτών του Πολεμικού Ναυτικού (ΠΝ) και όσοι 
έχουν υπηρετήσει στην Μονάδα Υποβρυχίων Αποστολών 
του Λιμενικού Σώματος (ΜΥΑ/ΛΣ) με ειδικότητα βατρα- 
χανθρώπου.Στα πρόσωπα αυτά η άδεια χορηγείται, μετά 
την αποστρατεία τους, με την υποβολή σχετικής αίτησης, 
στην οποία επισυνάπτονται επικυρωμένα φωτοαντίγραφα 
των πτυχίων τους ή βεβαίωση της Υπηρεσίας τους καθώς 
και τα δικαιολογητικά της παραγράφου 4 του παρόντος 
άρθρου, πλην των προβλεπομένων από τα εδάφια (δ) και 
(ζ) αυτής. 

Άρθρο 4 

Άδειες μαθητευομένων δυτών 

1. Οι μαθητευόμενοι δύτες πρέπει να έχουν συμπληρώ¬ 
σει το 18ο έτος της ηλικίας τους και να μη έχουν υπερβεί 
το 55ο. Σε αυτούς χορηγείται από τη Λιμενική Αρχή άδεια 
μαθητευόμενου δύτη, υπό τις προϋποθέσεις των εδαφίων 
(β), (Υ). (ε), (στ) της παραγράφου 3 του προηγουμένου άρ¬ 
θρου. 

2. Για τη χορήγηση της πιο πάνω άδειας, υποβάλλεται 
αίτηση του ενδιαφερομένου, στην οποία επισυνάπτονται 
τα δικαιολογητικά της παραγράφου 4 του άρθρου 3, πλην 
εδαφίου (ζ) αυτής. 

Αρθρο 5 

Αδειες καταδυτικών συνεργείων 

1. Για την απόκτηση όδειας καταδυτικού συνεργείου, ο 
εργολάβος κατά την έννοια της παραγράφου 4 του άρ¬ 
θρου 2, πρέπει να υποβάλει στη Λιμενική Αρχή τα παρα¬ 
κάτω δικαιολογητικά: 

Α. ΦΥΣΙΚΑ ΠΡΟΣΩΠΑ 

{1) Αίτηση με τα πλήρη στοιχεία του ενδιαφερομένου, 

(2) Πιστοποιητικό γέννησης- ή επικυρωμένο φωτοαντί¬ 
γραφο του δελτίου της Αστυνομικής του Ταυτότητας. Ο 
αϊτών πρέπει να είναι Έλληνας υπήκοος και να έχει συ¬ 
μπληρώσει το 20ο έτος της ηλικίας του. 

(3) Πιστοποιητικό στρατολογικής κατάστασης, από το 
οποίο να προκύπτει ότι έχει εκπληρώσει τις στρατιωτικές 
του υποχρεώσεις ή ότι βρίσκεται νόμιμα εκτός στρατεύμα¬ 
τος. 

(4) Αντίγραφο ποινικού μητρώου, τύπου Β, πρόσφατης 
έκδοσης (όχι πλέον του τριμήνου). Δεν χορηγείται άδεια 
σε άτομα που έχουν καταδικασθεί για αδικήματα, που 
αναφέρονται στην παράγραφο 3 εδ. (ε) του παρόντος Κα¬ 
νονισμού και δεν έχει παρέλθει πενταετία για τα πλημμε¬ 
λήματα ή δεκαετία για τα κακουργήματα. 

(5) Πιστοποιητικό Εισαγγελικής Αρχής άτι δεν διώκεται 
ως φυγόποινος ή φυγόδικος, πρόσφατης, ως ανωτέρω έκ¬ 
δοσης. 

(6) Βεβαίωση της οικείας Δ.Ο. Υ., από την οποία θα προ¬ 
κύπτει ότι έχει δηλωθεί έναρξη άσκησης επιτηδεύματος, 
για καταδυτικές εργασίες. 

(7) Φωτοαντίγραφα των αδειών και των βεβαιώσεων 
υγείας των δυτών, που απασχολούνται στο συνεργείο. 

Β. ΝΟΜΙΚΑ ΠΡΟΣΩΠΑ 

(1) 0 νόμιμος εκπρόσωπος αυτών υποβάλλει στην Λιμε¬ 
νική Αρχή τα δικαιολογητικά της παραγράφου 1 (Α) του 
παρόντος άρθρου, επί πλέον δε καταστατικό της εται¬ 
ρείας, από το οποίο θα προκύπτει, ως σκοπός της, η εκτέ¬ 
λεση καταδυτικών εργασιών. 

(2) Στην περίπτωση αυτή ή έναρξη άσκησης επιτηδεύ¬ 
ματος στην αρμόδια Δ.Ο.Υ. υποβάλλεται στο όνομα του 
συγκεκριμένου νομικού προσώπου, οι δε λοιπές προϋπο¬ 
θέσεις, που ισχύουν για τα φυσικά πρόσωπα, θα πρέπει να 
συντρέχουν στον εκπρόσωπό του, όπως αυτός προκύπτει 
από το καταστατικό και τις τυχόν τροποποιήσεις ταυ. 

2. Η επιθεώρηση του καταδυτικού εξοπλισμού και των 
υλικών κάθε καταδυτικού συνεργείου, διενεργείται, πριν 
από τη χορήγηση της άδειας απά επιτροπή ελέγχου, που 
ορίζεται με απόφαση του Προϊσταμένου της Λιμενικής Αρ¬ 
χής, στην οποία συμμετέχουν: 

α) Βαθμοφόρος της Λιμενικής Αρχής, 

β) Βαθμοφόρος της ΜΥΑ/ΛΣ, ειδικότητας βατραχαν¬ 
θρώπου 

γ) Αξιωματικός ΛΣ (Τ) της Λιμενικής Αρχής ή της Διεύ¬ 
θυνσης Ελέγχου Εμπορικών Πλοίων (ΔΕΕΠ) του Υπουρ¬ 
γείου Εμπορικής Ναυτιλίας (ΥΕΝ). 

3. Η επιτροπή, μετά τον έλεγχο, συντάσσει πρακτικό 
γνωμοδοτώντας αιτιολογημένα, για τη χορήγηση της 
άδειας ή την απόρριψη της σχετικής αίτησης. 

4. Τα έξοδα μετακίνησης των μελών της επιτροπής βα¬ 
ρύνουν τον αιτούντα. 

5. Ο εργολάβος, μπορεί να ασκεί και τα καθήκοντα επό¬ 
πτη καταδυτικών εργασιών του συνεργείου του, εφόσον 
έχει τα προσΟντα που ηροβλέπονται από την παράγραφο 
6 του άρθρου 2 του παρόντος Κανονισμού. 


6. Σε περίπτωση που το καταδυτικό συνεργείο μεταβι- 
βασθεί σε άλλο φυσικό ή νομικό πρόσωπο, η άδεια παύει 
να ισχύει κατά τη διαδικασία του άρθρου 16. Σε περίπτωση 
θανάτου ή αλλαγής για οποιαδήποτε αιτία του εκπροσώ¬ 
που του νομικού προσώπου, η άδεια δεν ανακαλείται, θα 
πρέπει όμως να ορισθει νέος εκπρόσωπος, στο όνομα του 
οποίου θα συντρέχουν οι σχετικές προϋποθέσεις της πα¬ 
ραγράφου 1 του παρόντος άρθρου. 

Η έγγραφη γνωστοποίηση στη Λιμενική Αρχή του νέου 
εκπροσώπου πρέπει να γίνει μέσα σε προθεσμία δεκαπέ¬ 
ντε (15) εργάσιμων ημερών τα δε δικαιολογητικά της πα¬ 
ραγράφου 1 να υποβληθούν μέσα σε προθεσμία έξι (6) μη¬ 
νών. Σε περίπτωση μη τήρησης των προθεσμιών, η άδεια 
ανακαλείται οριστικά, με απόφαση της Λιμενικής Αρχής. 

7. Σε περίπτωση θανάτου του φυσικού προσώπου, κα¬ 
τόχου άδειας καταδυτικού συνεργείου, αν η ατομική επι¬ 
χείρηση συνεχισθεί από το σύζυγο ή τα τέκνα του, επιτρέ¬ 
πεται η χορήγηση νέας άδειας στο όνομα ενός απ’αυτοϋς, 
εφόσον συντρέχουν στο πρόσωπό του οι προϋποθέσεις 
της παραγράφου 1 του παρόντος άρθρου. 

Οι διατάξεις περί προθεσμιών της προηγούμενης παρα¬ 
γράφου έχουν και στην περίπτωση αυτή ανάλογη εφαρ¬ 
μογή. 

Αρθρο 6 

Υποχρεώσεις Εργολάβου 

Ο εργολάβος είναι υπεύθυνος για την άρτια εκτέλεση 
των καταδυτικών εργασιών και τη λήψη όλων των ανα¬ 
γκαίων μέτρων για την υγιεινή και ασφάλεια των εργαζο¬ 
μένων. Ειδικότερα: 

α) Καθορίζει τον επόπτη, που θα έχει τον άμεσο έλεγχο 
της επιχείρησης καθώς και τους δύτες και το βοηθητικό 
προσωπικά, ανάλογα με την φύση και την έκταση των ερ¬ 
γασιών. 

β) Εξασφαλίζει τη διάθεση στο καταδυτικό συνεργείο, 
όλων των σκαφών και των υλικών που απαιτούνται για την 
άρτια εκτέλεση της επιχείρησης και την ασφάλεια του 
προσωπικού. 

γ) Προσλαμβάνει και απασχολεί δύτες και βοηθητικό 
προσωπικό, εφοδιασμένους με τις προβλεπόμενες άδειες 
και πιστοποιητικά υγείας. 

δ) Μεριμνά για την σύμφωνα με την ισχύουσα εργατική 
νομοθεσία, ασφαλιστική κάλυψη όλου του προσωπικού 
που, ανεξάρτητα απά την σχέση ή το είδος της εργασίας 
που παρέχει, απασχολείται στο καταδυτικά συνεργείο, 

ε) Τηρεί τις φορολογικές του υποχρεώσεις, 
στ) Παρέχει στον επόπτη λεπτομερείς, προφορικές ή γρα¬ 
πτές οδηγίες σχετικά με την εκτέλεση των εργασιών και 
τα μέτρα ασφαλείας. Οι οδηγίες αυτές πρέπει να είναι στη 
διάθεση του πελάτη - εργοδότη ή των εξουσιοδοτημένων 
Αρχών ελέγχου, αν χρειαστεί. 

ζ) Τηρεί καθαρό ημερολόγιο εργασιών, που υπογράφει 
ο ίδιος και ο επόπτης. Αυτό πρέπει να διατηρείται τουλάχι¬ 
στον επί δύο (2) χρόνια, μετά την τελευταία καταχώρηση. 

Αρθρο 7 

Υποχρεώσεις επόπτη καταδυτικών εργασιών 

1. Ο επόπτης καταδυτικών εργασιών είναι ο συντονι¬ 
στής και επικεφαλής του καταδυτικού συνεργείου, ο 
οποίος ενεργεί ως αντιπρόσωπος του εργολάβου και συ- 
νυπεύθυνος αυτού για την εκπλήρωση των απαιτήσεων 
του εργοδότη, μέσα στα πλαίσια των δυνατοτήτων του κα¬ 
ταδυτικού συνεργείου σε προσωπικό και εξοπλισμό. 

ο) Μεριμνά, σε συνεργασία με τον εργολάβο, για την 
επάρκεια και καταλληλότητα των δυτών και του βοηθητι¬ 
κού προσωπικού. Σε περίπτωση που διαπιστώνει ότι ο ερ¬ 
γαζόμενος στο καταδυτικό συνεργείο έχει ατέλειες στις 
γνώσεις και ικανότητά του, μεριμνά για την εκπαίδευση 
και εξάσκηση του γενικά. 

β) Εξασφαλίζει την πληρότητα του απαιτούμενου υλικού 
και τη σωστή λειτουργία, συντήρηση και χρησιμοποίησή 
του, σύμφωνα με τον παρόντα Κανονισμό, τους διεθνείς 
κανόνες κατάδυσης και τις οδηγίες του κατασκευαστή . 

γ) Ενημερώνει λεπτομερώς τους δύτες σχετικά με τις 
συνθήκες του βυθού, το βάθος, τη συγκεκριμένη εργασία 
τους και τα γενικά και ειδικά μέτρα ασφαλείας, που πρέπει 
να ληφθούν σε κάθε περίπτωση. 

δ) Καθ' όλη την διάρκεια των καταδυτικών εργασιών 
βρίσκεται στο χώρο εκτέλεσης αυτών και επιβλέπει για 
την άρτια και ασφαλή διεξαγωγή τους. 

ε) Ανεξάρτητα με τις συμφωνίες ή και απαιτήσεις του 
εργοδότη και του εργολάβου, δεν αναλαμβάνει ενέργειες, 
που θα μπορούσαν νο θέσουν σε κίνδυνο την ασφάλεια 
των δυτών. 

στ) Κατά τη διάρκεια της κατάδυσης μεριμνά για τη σω¬ 
στή εκτέλεσή της, την τήρηση των χρόνων και την ασφά¬ 
λεια των δυτών. 

ζ) Διακόπτει τις εργασίες και καταδύσεις, όταν λόγοι 
ασφάλειας το επιβάλλουν (π.χ. καιρός, ρεύμα, ορατότητα 
κ.λ.π). 

η) Τηρεί πρόχειρο ημερολόγιο εργασιών, το οποίο και 
υπογράφει. 

Οι εγγραφές μεταφέρονται απ'αυτόστο τηρούμενο από 
τον εργολάβο καθαρό ημερολόγιο εργασιών, το οποίο 
υπογράφεται και από τους δύο. 

θ) Σε κάθε κατάδυση συμπληρώνει το έντυπο κατάδυ¬ 
σης, που θα τον διευκολύνει στη συμπλήρωση του πρόχει¬ 
ρου ημερολογίου. Στο έντυπο αυτό καταγράφονται η ημε¬ 
ρομηνία εκτέλεσης των εργασιών, η περιοχή, το βάθος, τα 
στοιχεία του ίδιου του επόπτη και των δυτών, η ώρα έναρ¬ 
ξης και λήξης των εργασιών καθώς και οι τυχόν παρατηρή¬ 
σεις του μετά δε το πέρας της καταδυτικής εργασίας, το 
υπογράφει και το παραδίδει στον εργολάβο, ο οποίος πρέ¬ 
πει να το διατηρεί επί δύο (2) τουλάχιστον χρόνια. 

ι) Συμπληρώνει μαζί με τους δύτες, τα ατομικά· τους 
ημερολόγια ως παράγραφος (ε) άρθρου 8. 

ια) Σε περίπτωση ατυχήματος, μεριμνά για την παροχή 
πρώτων βοηθειών και την εξασφάλιση ιατρικής ή και νοσο- 
κομεικής περίθαλψης, αν απαιτείται. 

ιβ) Όταν οι καταδύσεις απαιτούν χρήση θαλάμου απο- 
συμπίεσης, ο επόπτης έχει την ευθύνη χειρισμού του. 

2. Ο επόπτης δεν καταδύεται, εκτός από την περί¬ 
πτωση κινδύνου για τη διάσωση δύτη που κινδυνεύει, ή 
εφ'όσον πρόκειται για κατάδυση με αυτόνομες καταδυτι¬ 
κές συσκευές, στην περίπτωση της παραγράφου 9 εδ. (α) 
του άρθρου 10 του παρόντος. 

Αρθρο 8 

Υποχρεώσεις δυτών 

Κάθε δύτης ή μαθητευόμενος δύτης έχει τα ακόλουθα 
καθήκοντα και υποχρεώσεις: 

α) Τηρεί τις οδηγίες και κατευθύνσεις του επόπτη κατα¬ 
δυτικών εργασιών, τον οποίο θα πρέπει να ενημερώνει σε 
περίπτωση που δεν αισθάνεται απόλυτα καλά ή φοβάται ή 
αμφιβάλλει για τις ικανότητες του να εκτελέσει το συγκε¬ 
κριμένο έργο, διακόπτοντας ή αποφεύγοντας από την 
αρχή την κατάδυση. 


β) Τηρεί τα μέτρα ασφαλείας που αναφέρονται στον πα¬ 
ρόντα και τους διεθνείς κανονισμούς κατάδυσης ή υπαγο¬ 
ρεύονται από την φύση της εκτελούμενης καταδυτικής 
εργασίας. 

γ) Είναι υπεύθυνος για την άρτια κατάσταση και λειτουρ¬ 
γία του καταδυτικού του εξοπλισμού (ατομική στολή, μά¬ 
σκα ή κράνος, ρυθμιστή κατάδυσης κ.λ.π), τον οποίο 
ελέγχει υποχρεωτικά, πριν από κάθε κατάδυση. 

δ) Μεριμνά για την υποχρεωτική, μία φορά τον χρόνο, 
γενική ιατρική του εξέταση από το αρμόδιο Υγειονομείο 
και εφοδιάζεται με σχετική βεβαίωση υγείας δύτη. 

Σε περίπτωση ατυχήματος ή σοβαρής ασθένειας δεν 
αναλαμβάνει υποβρύχιες εργασίες, πριν υποβληθεί σε 
έκτακτη ιατρική εξέταση. 

Το πόρισμα της ιατρικής του εξέτασης κσταχωρεΐται, 
κάθε φορά στο ειδικό βιβλιάριο υγείας του, όπως αυτό 
προβλέπεται στο άρθρο 89 του Αλιευτικού Κώδικα καθώς 
και στο ατομικά του ημερολόγιο δύτη. 

ε) Κατέχει ημερολόγιο δύτη, που συμπληρώνει ο Ιδιος σ 
επόπτης, μετά από κάθε κατάδυση και υπογράφουν και οι 
δύο, ως συνυπεύθυνοι για την ακρίβεια των στοιχείων. 

Το ημερολόγιο αυτό πρέπει υποχρεωτικά να περιλαμβά¬ 
νει τα στοιχεία του δύτη, τα πτυχία που κατέχει, το πόρι¬ 
σμα των ιατρικών εξετάσεων, στις οποίες έχει υποβληθεί, 
πίνακα καταδύσεων, βασικά μέτρα ασφαλείας, διευθύν¬ 
σεις και τηλέφωνα θαλάμων αποσυμπίεσης καθώς και τα 
στοιχεία κάθε κατάδυσης, διατηρείται δε από το δύτη, επί 
δύο (2) τουλάχιστον χρόνια μετό την τελευταία σ’αυτό κα- 
ταχώρηοη. 

στ) Επί πλέον των ανωτέρω, ο οριζόμενος, ως δύτης 
ασφαλείας, ενεργεί ως άμεσος βοηθός του επόπτη καθ’ 
όλη τη διάρκεια των καταδυτικών εργασιών και τηρεί με 
ακρίβεια τις εντολές του. Ειδικότερα, παρακολουθεί συνε¬ 
χώς τις θέσεις των δυτών και είναι έτοιμος να καταδυθεί, 
σε περίπτωση ανάγκης. Είναι δυνατόν σε ειδικές περιπτώ¬ 
σεις, να βρίσκεται υποβρυχίως κοντά στον εργαζόμενο 
δύτη ή στην είσοδο ναυαγίου ή στο σημείο της στάσης 
αποσυμπίεσης. 

Άρθρο 9. 

Υποχρεώσεις εργοδότη 

Ο εργοδότης, ανεξάρτητα αν αναθέτει την εκτέλεση του 
έργου σε ένα ή περισσότερους εργολάβους, έχει τις ακό¬ 
λουθες υποχρεώσεις: 

α) Ανάλογα με την φύση των εργασιών, επιλέγει κατάλ¬ 
ληλο καταδυτικά συνεργείο, εφοδιασμένο με άδεια της 
Λιμενικής Αρχής, ως άρθρο 5 του παρόντος Κανονισμού. 

* β) Παρέχει κάθε σχετική πληροφορία προς τους εργο¬ 
λάβους και επόπτες των καταδυτικών συνεργείων και συ¬ 
νεργάζεται με αυτούς για την σωστή εφαρμογή των μέ¬ 
τρων ασφαλείας και την αποφυγή ατυχημάτων κατά τη 
διάρκεια των καταδυτικών εργασιών. 

γ) Στις περιπτώσεις έργων, για τα οποία απαιτείται ει¬ 
δική άδεια των αρμοδίων Αρχών, όπως για τα έργα σε βυθό 
που υπάρχουν αρχαιότητες, λιμενικά έργα κ.λ.π, μεριμνά 
για την έκδοσή της, πριν από την έναρξη των καταδυτικών 
εργασιών και ενημερώνει σχετικά τον εργολάβο. 

Άρθρο 10 
Μέτρα ασφαλείας 

1. ΩΡΕΣ ΕΡΓΑΣΙΑΣ 

α) Η διενέργεια καταδυτικών εργασιών επιτρέπεται 
μόνο κατά τη διάρκεια της ημέρας. Σε εξαιρετικές περί- 

πτώσεις, η Λιμενική Αρχή μπορεί να επιτρέψει εκτέλεση 
καταδυτικής εργασίας και μετά τη δύση του ήλιου, προς 
αποκατάσταση διαρροής σε πλοίο, απελευθέρωση έλι¬ 
κας, ενδψη απόπλου και γενικότερα προς αντιμετώπιση 
έκτακτου και επείγοντος περιστατικού. 

β) Σε βάθη θάλασσας μεγαλύτερα των δέκα (10) μέ¬ 
τρων, η ημερήσια εργασία των δυτών δεν επιτρέπεται να 
υπερβαίνει τις τρεις (3) ώρες. Ο περιορισμός αυτός δεν 
ισχύει για εργασίες σε μικρότερα βάθη. 

2. ΠΕΡΙΟΧΗ ΚΑΤΑΛΥΣΗΣ 

α) Πριν από την έναρξη των καταδύσεων, ο επόπτης του 
καταδυτικού συνεργείου, οι δύτες και το υπόλοιπο προ¬ 
σωπικό ενημερώνονται, με μέριμνα του εργολάβου, για τα 
στοιχεία της περιοχής, όπως το βάθος, τις συνθήκες ορα¬ 
τότητας, τα επικροτούντο στην περιοχή ρεύματα, την πυ¬ 
κνότητα της κυκλοφορίας πλωτών μέσων και κάθε άλλη 
πληροφορία χρήσιμη για την λήψη ανάλογων μέτρων 
ασφαλείας. 

β) Εφόσον η περιοχή παρουσιάζει έντονη κίνηση πλω¬ 
τών μέσων, πρέπει να επισημαίνεται με σημαντήρες και να 
υπάρχει ταχύπλοο σκάφος, πλην περιπτώσεων εργασιών 
σε πλοία, ανεξάρτητα από το καταδυτικό πλοιάριο, που να 
απομακρύνει τα πλωτά μέσα από το χώρο των καταδυτι¬ 
κών εργασιών. 

γ) Όταν οι δύτες βρίσκονται σε οριζόντια απόσταση με¬ 
γαλύτερη των είκοσι (20) μέτρων από το καταδυτικό 
πλοιάριο, η θέση τους πρέπει να επισημαίνεται στην επι¬ 
φάνεια με ευδιάκριτο σημαντήρα, που ρυμουλκούν. 

3. ΥΛΙΚΑ 

α) Όλες οι μονάδες του εξοπλισμού και ιδιαίτερα του 
καταδυτικού (συσκευές, συμπιεστές, όργανα κ.λ.π) πρέ¬ 
πει να είναι καλής κατασκευής, από αναγνωρισμένους κα¬ 
τασκευαστές και κατάλληλα για το βάθος και την φύση 
των εργασιών. 

β) Οι δύτες πρέπει να φορούν κατάλληλη στολή υγρού ή 
στεγανού τύπου ή θερμαινόμενη, ανάλογα με τη θερμο¬ 
κρασία, το βάθος και τη διάρκεια της κατάδυσης, ώστε να 
μη κρυώνουν και να αισθάνονται άνετα. 

γ) Οι κύλινδροι των αυτόνομων συσκευών πρέπει να 
έχουν τυπωμένες πάνω τους τον τίτλο του κατασκευαστή 
τους, την πίεση λειτουργίας τους, τον αριθμό τους και την 
ημερομηνία του τελευταίου υδροστατικού ελέγχου, που 
πρέπει να έχει γίνει την τελευταία 2ετία, από εξουσιοδο¬ 
τημένα συνεργεία. 

δ) Όλα τα εξαρτήματα της αυτόνομης συσκευής ή του 
«ναργιλέ», πρέπει να ελέγχονται και συντηρούνται περιο¬ 
δικά κάθε χρόνο και έκτακτα, μόλις παρουσιάσουν βλάβη 
ή ανωμαλία. 

ε) Πριν από τη χρησιμοποίηση κάθε συσκευής, να ελέγ¬ 
χεται η άριστη λειτουργία της και η πίεση του αέρα. 

στ) Όταν στο καταδυτικά σκάφος υπάρχει θάλαμος 
αποσυμπίεσης, αυτός πρέπει να πληρεί πάντοτε τις αρχές 
λειτουργίας που προβλέπει ο κατασκευαστής και τα εγχει¬ 
ρίδια. 

ζ) Τα χρησιμοποιούμενα εργαλεία κοπής, συγκολλή- 
σεως μετάλλων, καθαρισμού υφάλων κ.λ.π, πρέπει να εί¬ 
ναι καλής κατασκευής και λειτουργίας και να επιθεωρού¬ 
νται περιοδικά και έκτακτα, με μέριμνα του εργολάβου και 
του επόπτη των καταδυτικών εργασιών. 

4. ΕΠΙΚΟΙΝΩΝΙΑ 

α) Εφόσον ο δύτης χρησιμοποιεί σκάφανδρο ή άλλο 
τρόπο που του παρέχει αέρα με σωλήνα από την επιφά¬ 
νεια, πρέπει να επικοινωνεί με τον επόπτη και το δύτη 
ασφαλείας μέσω τηλεφωνικής συσκευής ή με σχοινί σή¬ 


μανσης (κολαούζο) ή άλλο μέσο επικοινωνίας. 

β) Το σχοινί σήμανοης χειρίζεται ο επόπτης ή ο δύτης 
ασφαλείας που πρέπει να είναι καλά εκπαιδευμένοι στη 
χρήσή του, πρέπει δε να χρησιμοποιείται ένας μόνο κώδι¬ 
κας συνεννόησης, γνωστός σε όλους τους δύτες του κα¬ 
ταδυτικού συνεργείου. 

5. ΧΡΗΣΙΜΟΠΟΙΟΥΜΕΝΑ ΣΚΑΦΗ 

α) Τα χρησιμοποιούμενα από τα καταδυτικά ουνεργεία 
σκάφη, πρέπει να είναι εφοδιασμένα με τα προβλεπάμενα 
απά τις κείμενες διατάξεις πιστοποιητικό ασφαλείας και 
λοιπά ναυτιλιακά έγγραφα και βιβλία και να τηρούν τις εκά- 
στοτε ισχύουσες διατάξεις και αποφάσεις ως προς τη σύν¬ 
θεση του πληρώματός τους και την ασφάλισή του. 

β) Εάν για τις εργασίες υφαλσχρωματισμών χρησιμο¬ 
ποιείται σκάφος μη καταδυτικό (λάντζα λιμένος κ.λ.π), 
πρέπει να εξασφαλίζεται η ευστάθεια του σκάφους, η 
σταθερότητα της αγκυροβολιάς του και να μη εκτελεί κι¬ 
νήσεις της έλικάς του αν δεν φέρει προστατευτικό κλωβό 
έλικος. 

γ) Όλα τα σκάφη πρέπει να έχουν επάρκεια χώρου για 
το απαιτσύμενσ προσωπικό και υλικό και να υπάρχει ο' 
αυτά φαρμακείο για παροχή πρώτων βοηθειών και συ¬ 
σκευή τεχνητής αναπνοής ή συσκευή παροχής ιατρικού 
οξυγόνου. 

δ) Στο καταδυτικό σκάφος, να υπάρχει μία σκάλα σε 
καλή κατάσταση, που να βυθίζεται στο νερό και να τοπο¬ 
θετείται κατά τρόπο που να διευκολύνει την άνετη είσοδο 
στο νερό και άνοδο των δυτών στο σκάφος. 

ε} Πρέπει να φέρουν τους απαιτούμενους απά τα Διεθνή 
Κανονισμό προς Αποφυγή Συγκρούσεων (ΔΚΑΣ), φανούς 
ναυσιπλοΐας και τα προβλεπάμενα, κατά τη διάρκεια των 
καταδυτικών εργασιών, σήματα. 

ατ) Εφόσον γίνονται καταδύσεις σε πλοίο ή από πλοίο 
με αναρροφήσεις νερού, αυτές πρέπει να είναι σταματη- 
μένες και οι μηχανικοί του πλοίου ειδοποιημένοι για την 
έναρξη και το πέρας των καταδύσεων. Για το σκοπό αυτό 
πρέπει να υπάρχει σχετικός προειδοποιητικός πίνακας 
στα χειριστήρια των μηχανών του πλοίου. 

ζ) Απαγορεύονται καταδύσεις, όταν δεν υπάρχει κατάλ¬ 
ληλο σκάφος οτην επιφάνεια, εκτός αν αυτές εκτελοϋνται 
από την ακτή ή προβλήτα, σε οριζόντια απόσταση μικρό¬ 
τερη των είκοσι (20) μέτρων από αυτή. 

η) Απαγορεύονται καταδύσεις από μεγάλο πλοίο, όταν 
δεν υπάρχει στην επιφάνεια μικρό σκάφος ή λέμβος, στο 
οποίο πρέπει να επιβαίνουν ο επόπτης και ο δύτης ασφα¬ 
λείας. 

6. ΟΡΙΑ ΒΑΘΟΥΣ - ΑΕΡΙΑ ΑΝΑΠΝΟΗΣ 

α) Καταδυτικές εργασίες με χρήση αυτόνομων συ¬ 
σκευών παροχής αέρα, επιτρέπονται μέχρι βάθους τριά¬ 
ντα (30) μέτρων. 

β) Καταδύσεις σε βάθη από τριάντα (30) έως πενήντα 
(50) μέτρων, επιτρέπονται μόνο με εξαρτημένες από την 
επιφάνεια καταδυτικές συσκευές και σύμφωνα με τις δια¬ 
τάξεις των παραγράφων 8 και 9 εδ. (β) του παρόντος άρ¬ 
θρου. 

γ) Για βάθη μεγαλύτερα των πενήντα (50) μέτρων, επι¬ 
τρέπονται καταδύσεις μόνο με μίγματα ήλιου - οξυγόνου 
- αζώτου, με ειδικές συσκευές (κώδωνες) ή συστήματα 
βαθέων καταδύσεων.Στην περίπτωση αυτή, ο εργολάβος 
πρέπει να διαθέτει άλες τις μονάδες του απαιτούμενου 
υλικού, τηρουμένων των κανόνων των κατασκευαστών και 
των σχετικών εγχειριδίων, το δε προσωπικό του καταδυτι¬ 
κού συνεργείου πρέπει να έχει ειδικά εκπαιδευθεί απδ τον 
κατασκευαστή του συστήματος βαθέων καταδύσεων ή 

άλλο αρμόδιο φορέα και να έχει σχετική βεβαίωση απ’αυ¬ 
τόν. 

δ) Στις καταδύσεις με αυτόνομες αναπνευστικές συ¬ 
σκευές, οι δύτες καταδύονται κατά ζεύγη, ο ένας δε σύρει 
ευδιάκριτο σημαντήρα, που επισημαίνει τη θέση τους.Ε- 
ξαιρείται η περίπτωση βιντεοσκοπήσεων υφάλων πλοίων, 
όταν υπάρχει τηλεφωνική επικοινωνία του δύτη με την 
επιφάνεια. 

ε) Στις καταδύσεις των παραγράφων (α) και (β) μόνο αέ¬ 
ρας φυσικής σύνθεσης μπορεί να χρησιμοποιείται. Ο αέ¬ 
ρας δεν πρέπει να περιέχει σκόνη, οξείδια, μεταλλικά σω¬ 
ματίδια και βλαβερές ουσίες γενικά. 

Η αναρρόφηση του αέρα να γίνεται σε καθαρό περιβάλ¬ 
λον. 

ζ) Οι αεροσυμπιεστές να έχουν τα απαιτούμενα φίλτρα 
καλής ποιότητας. 

Αυτά να καθαρίζονται και αντικαθίστανται περιοδικά. 

η) Ο αέρας που αποθηκεύεται από αεροσυμπιεστή, να 
αναλύεται σε χημείο περιοδικά, μία φορά το χρόνο και 
έκτακτα μετά από κάθε νέα εγκατάσταση ή επισκευή. 

θ) Απαγορεύεται η παροχή αέρα σε δύτη που καταδύε¬ 
ται με σύστημα «ναργιλέ» κατευθείαν από αεροσυμπιε¬ 
στή. Ο αέρας πρέπει να παρέχεται μέσω αεροθαλάμου, 
που να έχει αρκετό όγκο, ώστε σε περίπτωση διακοπής 
της λειτουργίας του αεροσυμπιεστή, να παρέχεται αέρας 
στο δύτη τουλάχιστον επί πέντε (5) λεπτά. 

ι) Οι χρησιμοποιούμενες συσκευές «ναργιλέ» πρέπει να 
έχουν κοντά στο σώμα του δύτη το 2ο (δεύτερο) στάδιο 
ελάττωσης της πίεσης. 

ια) Καταδύσεις με καθαρό οξυγόνο σαν αέριο αναπνοής 
απαγορεύονται, εκτός εάν χρησιμοποιείται συσκευή ΑΘ3 
(ΑίτηοεράβΓίο ϋίνίης 5υί1). 

ιβ) Σε καταδύσεις μεγαλύτερες των δώδεκα (12) μέ¬ 
τρων με «ναργιλέ», απαιτείται ο δύτης να φέρει επί πλέον 
συσκευή ασφαλείας. 

7. ΧΡΗΣΗ ΕΚΡΗΚΤΙΚΩΝ ΥΛΩΝ 

1. Για τη διενέργεια καταδυτικών εργασιών με χρήση 
εκρηκτικών υλών απαιτείται ειδική άδεια της Λιμενικής 
Αρχής, ως παράγραφος 3 άρθρου 11, ύστερα από έγκριση 
του ΓΕΝ και των κατά περίπτωση αρμοδίων Υπηρεσιών 
(ΟΤΕ, ΔΕΗ, Εταιρεία Ύδρευσης - Αποχέτευσης, Εφορεία 
Εναλίων Αρχαιοτήτων, Εποπτεία Αλιείας), ανάλογα με την 
περιοχή εκτέλεσης του έργου (π.χ. περιοχή αρχαιολογικού 
ενδιαφέροντος, ύπαρξη υποθαλάσσιων καλωδίων ή αγω¬ 
γών, βιότοπος κ.λ.π). Όταν οι συγκεκριμένες εργασίες 
αποτελούν τμήμα έργου επί του αιγιαλού και της παρα¬ 
λίας, για το οποίο έχει εκδοθεί άδεια του οικείου Νομάρχη, 
δεν απαιτείται έγκριση των ανωτέρω Υπηρεσιών - Οργανι¬ 
σμών, προς έκδοση της άδειας, εφόσον αυτοί έχουν ήδη 
συναινέσει στη χρήση εκρηκτικών υλών. 

2. Σε κάθε περίπτωση κατανάλωσης εκρηκτικών υλών 
θα πρέπει να τηρούνται, πλέον των προβλεπομένων από 
τις διατάξεις του παρόντος άρθρου και τα ακόλουθα μέτρα 
ασφαλείας και αποφυγής πρόκλησης ρύπανσης: 

α) Οι εργασίες θα εκτελσύνται μόνο από την ανατολή 
μέχρι τη δύση του ηλίου, από προσωπικό εφοδιασμένο με 
τις προβλεπόμενες από τη νομοθεσία άδειες για χρήση 
εκρηκτικών υλών. 

β) Με ευθύνη του επιβλέποντος μηχανικού θα ενημερώ¬ 
νεται έγκαιρα η Λιμενική Αρχή για το χρόνο των εκρήξεων 
και για κάθε μεταβολή ή εξέλιξη που θα προκύψει κατά 
την εκτέλεση του έργου, θα διατίθεται δε από τον εργο¬ 
δότη ή τον εργολάβο κατάλληλο πλωτό σκάφος για την 
επιτήρηση της περιοχής και την προειδοποίηση των διερ- 


χομένων λέμβων, πλοιαρίων και ατόμων. Παράλληλα θα 
ενημερώνεται έγκαιρα το ΓΕΝ/ΥΔΡΟΓΡΑΦΙΚΗ ΥΠΗΡΕ¬ 
ΣΙΑ για τυχόν έκδοση σχετικής «αγγελίας στους ναυτιλο- 
μένους» σε περιπτώσεις που κρίνεται αναγκαίο. 

γ) Με ευθύνη του εργοδότη και του εκπροσώπου του 
επιβλέποντος μηχανικού, θα περισυλλέγονται τα τυχόν 
βυθοκορήματα και θα διατίθενται σύμφωνα με τις υποδεί¬ 
ξεις της Λιμενικής Αρχής. 

δ) θα τηρούνται πιστά οι σχετικές περί αγοράς μεταφο¬ 
ράς και κατανάλωσης εκρηκτικών υλών διατάξεις της ισχύ- 
ουσας νομοθεσίας. 

8. ΠΙΝΑΚΕΣ - ΣΤΑΣΕΙΣ - ΘΑΛΑΜΟΣ ΑΠΟΣΥΜΠΙΕΣΗΣ 
α) Στις καταδύσεις με αέρα πρέπει να χρησιμοποιούνται 
οι πίνακες και κανόνες προληπτικής αποσυμπίεσης του 
Ναυτικού των Η.Π.Α. ή άλλοι διεθνώς αναγνωρισμένοι πί¬ 
νακες και κανόνες. 

β) Εφόσον η κατάδυση γίνεται σε βάθη δώδεκα (12) έως 
τριάντα (30) μέτρων με στάσεις ή σε βάθη τριάντα (30) 
έως πενήντα (50) μέτρων στα πλαίσια του πίνακα της 
ώρας «0», πρέπει ο υπεύθυνος εργολάβος να έχει εξα¬ 
σφαλίσει την μέσα σε δύο (2) ώρες μεταφορά του δύτη 
στον πλησιέστερο θάλαμο αποσυμπίεσης. 

γ) Εφόσον οι καταδύσεις γίνονται σε βάθη τριάντα (30) 
έως πενήντα (50) μέτρων και περιλαμβάνουν στάσεις, 
πρέπει στο χρησιμοποιούμενο καταδυτικό σκάφος να 
υπάρχει κατάλληλος θάλαμος αποσυμπίεσης, ως παρα¬ 
γράφου 3 (στ) του παρόντος άρθρου, δύο διαμερισμάτων 
και κατάλληλο προσωπικό για το χειρισμό του. Στην περί¬ 
πτωση αυτή δεν είναι απαραίτητη η συνεχής παρουσία ει¬ 
δικά εκπαιδευμένου γιατρού, αλλά πρέπει ο εργολάβος να 
εξασφαλίσει την προσέλευσή του έγκαιρα, σε περίπτωση 
ατυχήματος πίεσης. Σε περίπτωση φορητού θαλάμου, αυ¬ 
τός πρέπει να έχει σύστημα προσαρμογής σε υφιστάμενο 
στην Ελλάδα μεγάλο θάλαμο. 

δ) 0 χρόνος που μεσολαβεί μεταξύ διαδοχικών καταδύ¬ 
σεων πρέπει να είναι τέτοιος ώστε ο οργανισμός του δύτη 
να έχει απολύτως απαλλαγεί από το διαλυμένο άζωτο ή να 
έχει μικρή ποσότητα που να είναι γνωστή στον επόπτη και 
δύτη, από τους πίνακες των διαδοχικών καταδύσεων ή και 
το αποσυμπιεσόμετρο. Η μικρή αυτή ποσότητα πρέπει να 
υπολογιστεί για την επόμενη κατάδυση. 

ε) Σε περίπτωση κατάδυσης, που χρειάζονται στάσεις, ο 
επόπτης πρέπει να δίνει στους δύτες ακριβείς οδηγίες για 
το βάθος, την ώρα κατάδυσης και τις στάσεις. Τα στοιχεία 
αυτά μπορεί να γράφονται σε πλαστική πινακίδα, την 
οποία ο δύτης παίρνει μαζί του κατά την κατάδυση. Σε πε¬ 
ρίπτωση διαδοχικής κατάδυσης κάθε δύτης πρέπει να έχει 
το αποσυμπιεσόμετρό του. Οι κανόνες προληπτικής απο¬ 
συμπίεσης που αναφέρονται στα σχετικά εγχειρίδια, πρέ¬ 
πει να τηρούνται με ακρίβεια, κάθε δε δύτης μετά την τε¬ 
λευταία κατάδυσή του, πρέπει να βρίσκεται επί τέσσερες 
(4) τουλάχιστον ώρες, σε περιοχή που να μη απέχει περισ¬ 
σότερο από δύο (2) ώρες από τον πλησιέστερο θάλαμο 
αποσυμπίεσης και να μη βρεθεί σε πιέσεις διαφορετικές 
της ατμοσφαιρικής (π.χ. να ταξιδέψει με αεροπλάνο). 

9. ΕΛΑΧΙΣΤΗ ΣΥΝΘΕΣΗ ΚΑΤΑΔΥΤΙΚΟΥ ΣΥΝΕΡ¬ 
ΓΕΙΟΥ 

α) Σε κάθε κατάδυση μέχρι βάθους δώδεκα (12) μέ¬ 
τρων, η ελάχιστη σύνθεση του καταδυτικού συνεργείου εί¬ 
ναι ένας επόπτης δύτης «εν ενεργεία» και ένας δύτης. 

β) Σε βάθη δώδεκα (12) έως πενήντα (50) μέτρων, η 
ελάχιστη σύνθεση είναι ένας επόπτης δύτης και δύο (2) 
δύτες, ο ένας από τους οποίους εκτελεί καθήκοντα δύτη 
ασφαλείας. 

γ) Ανεξάρτητα από το βάθος, σε όλες τις ανωτέρω περί- 

πτώοεις πρέπει να ορίζεται από τον επόπτη ένας (1) επί 
πλέον δύτης ασφαλείας, όταν οι καταδυτικές εργασίες 
πραγματοποιούνται σε χώρο, που υπάρχει κίνδυνος να πα¬ 
γιδευτεί ο δύτης ή όταν η ανάδυση προϋποθέτει στάσεις 
αποσυμπίεσης. 

δ) Η ελάχιστη σύνθεση των προηγουμένων παραγρά¬ 
φων του παρόντος άρθρου αφορά στο προσωπικό (επό¬ 
πτες, δύτες), που διενεργεί κάθε φορά συγκεκριμένη κα¬ 
ταδυτική εργασία και δεν έχει σχέση με την προβλεπό- 
μενη, από τις ισχύουσες διατάξεις και αποφάσεις ΥΕΝ/ 
ΔΝΕΡ, σύνθεση πληρώματος για τα καταδυτικά σκάφη. 

ε) Με κάθε ζεύγος δυτών δεν μπορεί να εργάζονται πε¬ 
ρισσότεροι από δύο μαθητευόμενοι δύτες. 

10. ΛΟΙΠΑ ΜΕΤΡΑ ΑΣΦΑΛΕΙΑΣ 

α) Κάθε δύτης πρέπει να φέρει μαχαίρι και φακό. 

β) Σε περίπτωση κατάδυσης σε μολυσμένα νερά, μετά 
το πέρας των εργασιών, πρέπει να γίνεται απολύμανση 
των δυτών και του υλικού που χρησιμοποιήθηκε. 

γ) Όταν η κατάδυση γίνεται σε χώρο που υπάρχει κίνδυ¬ 
νος να παγιδευτεί ο δύτης (τούνελ, ναυάγια κ.λ.π), είναι 
απαραίτητο οι δύτες να έχουν οδηγό - σχοινί και στην εί¬ 
σοδο να τοποθετείται ένας δύτης ασφαλείας με αναμμένο 
προβολέα. 

Κάθε δύτης στην περίπτωση αυτή, πρέπει να έχει αέρα 
σε επαρκή ποσότητα καθώς και δεύτερη πηγή παροχής 
αέρα. Επίσης πρέπει να φέρει αναλάμπον φαναράκι μεγά¬ 
λης διάρκειας και αντοχής καθώς και δεύτερη πηγή φωτι¬ 
σμού. 

Αρθρο 11 
Αδειες εργασιών 

1. Απαγορεύεται η διενέργεια καταδυτικών εργασιών 
απο συνεργεία ή δύτες, που δεν έχουν άδεια της Λιμενι¬ 
κής Αρχής, σύμφωνα με τα άρθρα 3, 4 και 5 του παρόντος 
Κανονισμού. Οι άδειες αυτές ή επικυρωμένα φωτοαντί¬ 
γραφά τους καθώς και οι βεβαιώσεις υγείας των δυτών 
πρέπει να φέρονται από τον επόπτη των καταδυτικών ερ¬ 
γασιών στο σκάφος ή γενικότερα στο χώρο της εργασίας 
και να επιδεικνύονται αμέσως στα διενεργούντα ελέγχους 
Λιμενικά όργανα. 

2. Για εκτεταμένες εργασίες, όπως ανελκύσεις και δια¬ 
λύσεις ναυαγίων, εκτέλεση ή επισκευή λιμενικών έργων 
και άλλων υποβρυχίων εγκαταστάσεων και γενικότερα 
προς εκτέλεση εργασιών, για τα οποία απαιτείται προη¬ 
γούμενη έγκριση αρμοδίων Υπηρεσιών (ΓΕΝ, Νομαρχία, 
Εφορεία Εναλίων Αρχαιοτήτων κ.λ.π) καθώς και για ανελ¬ 
κύσεις αντικειμένων από το βυθό, απαιτείται άδεια της Λι¬ 
μενικής Αρχής, που εκδίδεται κατόπιν υποβολής αίτησης 
του εργοδότη ή του νόμιμου εκπροσώπου του, στην οποία 
μνημονεύεται η ανάθεση του έργου σε συγκεκριμένο ή 
συγκεκριμένους εργολάβους και στην οποία επισυνάπτο¬ 
νται τα ακόλουθα δικαιολογητικά: 

α) Υπεύθυνη δήλωση του άρθρου 8 του Ν. 1599/86 του 
εργολάβου, με την οποία δηλώνεται ότι έχουν ληφθεί όλα 
τα μέτρα που προβλέπονται από τις διατάξεις του παρό¬ 
ντος και των Διεθνών Κανονισμών για την άρτια εκτέλεση 
των εργασιώνκαι την υγιεινή και ασφάλεια των εργαζομέ¬ 
νων. 

β) Κατάσταση εργαζομένων, που θα πρέπει να είναι 
ασφαλισμένοι σε ασφαλιστικό φορέα, σύμφωνα με την 
ισχύουσα νομοθεσία, στην οποία αναφέρονται τα καθήκο¬ 
ντα του καθενός (επόπτης, δύτης ασφαλείας, δύτης, μα- 
θητευόμενος δύτης), με δήλωσή τους ότι αναλαμβάνουν 
τα καθήκοντα που τους έχουν ανατεθεί. 


γ) Κατάσταση εργαζομένων θεωρημένη από την αρμό¬ 
δια Επιθεώρηση Εργασίας. 

δ) Φωτ/φα των αδειών του καταδυτικού συνεργείου και 
των εργαζομένων δυτών καθώς και των βεβαιώσεων 
υγείας αυτών. 

ε) Φωτοαντίγραφα των ναυτιλιακών εγγράφων των κα¬ 
ταδυτικών σκαφών, σε περίπτωση που χρησιμοποιηθούν 
σκάφη για τη διενέργεια των καταδύσεων. 

3. Για τη χορήγηση άδειας εκτέλεσης καταδυτικών ερ¬ 
γασιών με χρήση εκρηκτικών υλών, επιπλέον των δικαιο- 
λογητικών της προηγούμενης παραγράφου, απαιτείται η 
υποβολή υπεύθυνης δήλωσης επιβλέποντος διπλωματού¬ 
χου μηχανικού, με την οποία θα δηλώνεται ότι το έργο δεν 
είναι δυνατόν να εκτελεσθεί με σύγχρονα τεχνικά μέσα 
και ότι αναλαμβάνει την ευθύνη για την ασφαλή χρήση των 
εκρηκτικών υλών. Στην ίδια δήλωση, θα καθορίζονται τα 
προφυλαχτικά μέτρα που θα ληφθούν. Στην περίπτωση 
αυτή η Λιμενική Αρχή εκδίδει την άδεια, εφόσον συντρέ¬ 
χουν οι προϋποθέσεις της παραγράφου 7 του άρθρου 10 
του παρόντος Κανονισμού, αναγράφει δε σ’ αυτήν ημερο¬ 
μηνία λήξης της ισχύος της. 

4. Για απλές εργασίες σε ϋφαλα πλοίων, όπως καθαρι¬ 
σμός υφάλων, επιθεώρηση και γενικότερα για εργασίες μη 
εκτεταμένες και ειδικές, ως παράγραφοι 2 και 3 του παρό¬ 
ντος άρθρου, απαιτείται προηγούμενη έγγραφη ενημέ¬ 
ρωση της Λιμενικής Αρχής από τον υπεύθυνο εργολάβο 
του καταδυτικού συνεργείου για τα ακόλουθα: 

α) Το είδος των εργασιών και το χώρο, όπου πρόκειται 
αυτές να εκτελεσθοϋν. 

β) Τον τίτλο του εργοδότη. 

γ) Την προβλεπόμενη ώρα έναρξης και λήξης των εργα¬ 
σιών. 

δ) Το προσωπικό, που πρόκειται να απασχοληθεί (επό¬ 
πτης, δύτες, μαθητευόμενοι δύτες κ.λ.π), τις άδειες και 
την ισχύ των βεβαιώσεων υγείας, με τις οποίες είναι εφο¬ 
διασμένο. 

ε) Τα σκάφη, υλικά και εργαλεία, που θα χρησιμοποιη¬ 
θούν. 

στ) Τον τρόπο επικοινωνίας με την ακτή ή με άλλα σκάφη 
(ραδιοτηλέφωνο/νΗΡ, κανάλι ακρόασης κ.λ.π). 

Η ανωτέρω έγγραφη γνωστοποίηση είναι δυνατόν να 
υποβληθεί και διά συσκευής ΡΑΧ ή με άλλο μέσον (π.χ. 
ΤΕί-ΕΧ). 

5. Ειδικότερα για τη διενέργεια υφαλοκαθαρισμών 
απαιτείται προηγούμενη ενημέρωση της Λιμενικής Αρχής, 
ως παράγραφος 4 του παρόντος άρθρου και η τήρηση των 
ακόλουθων προϋποθέσεων: 

α) Οι εργασίες θα εκτελοϋνται μόνο σε πλοία αγκυροβο¬ 
λημένα σε θαλάσσιες περιοχές που καθορίζονται απά τη 
Λιμενική Αρχή. 

β) θα χρησιμοποιούνται κατάλληλες συσκευές (περι¬ 
στροφικές βούρτσες) και μέσα, ώστε εκτός της στρειδώ- 
νας να μη αποκολλώνται υφαλοχρώματα, σκουριές ή άλλα 
επικίνδυνα υλικά απόρριψης, προς αποφυγή ρύπανσης 
της θάλασσας. 

6. Η Λιμενική Αρχή, ανεξάρτητα απά την επιβολή κυρώ¬ 
σεων κατά τη διαδικασία του άρθρου 16 του παρόντος Κα¬ 
νονισμού, απαγορεύει την εκτέλεση ή διατάσσει τη δια¬ 
κοπή εκτελουμένων εργασιών, στις περιπτώσεις που δια¬ 
πιστώνει ότι τα δηλωθέντα από τον υπεύθυνο εργολάβο 
στοιχεία είναι ανακριβή ή δεν τηρούνται τα προβλεπόμενα 
από τις παραγράφους 4 και 5 του παρόντος άρθρου καθώς 
και απά το άρθρο 10 του παρόντος Κανονισμού μέτρα 

ασφαλείας και προστασίας του θαλάσσιου περιβάλλο¬ 
ντος. 

Αρθρο 12 
Τήρηση Μητρώου 

1. Από τη Λιμενική Αρχή τηρούνται τα ακόλουθα Μητρώα: 

α) Μητρώο αδειών καταδυτικών συνεργείων, στο οποίο 
καταχωρούνται με αύξοντα αριθμό οι άδειες που χορηγού¬ 
νται καθώς και τα πλήρη στοιχεία των ιδιοκτητών αυτών 
(εργολάβων). 

β) Μητρώο δυτών, στο οποίο καταχωρούνται τα πλήρη 
στοιχεία αυτών. 

Υ) Μητρώο μαθητευομένων δυτών, όπως προβλέπεται 
και για τους δύτες. 

2. Οι αριθμοί των πιο πάνω Μητρώων καταχωρούνται 
στις αντίστοιχες άδειες που χορηγούνται από τη Λιμενική 
Αρχή. 

Άρθρο 13 

Μεταβατικές διατάξεις 

1. Άδειες καταδυτικών συνεργείων και δυτών ή αυτοδυ¬ 
τών που έχουν χορηγηθεί από τις Λιμενικές Αρχές, σύμ¬ 
φωνα με τις καταργοϋμενες διατάξεις των Γενικών ή Ειδι¬ 
κών Κανονισμών Λιμένα εξακολουθούν να ισχύουν. Εξα¬ 
κολουθούν να ισχύουν επίσης, τα τηρούμενα από τις Λιμε¬ 
νικές Αρχές μητρώα δυτών - αυτοδυτών. 

2. Οι εργολάβοι των πιο πάνω καταδυτικών συνεργείων, 
υποχρεούνται όπως εντός έξι (6) μηνών από την ημερομη¬ 
νία ισχύος του παρόντος Κανονισμού υποβάλουν στην Λι¬ 
μενική Αρχή αίτηση για καταχώρησή τους στο μητρώο 
αδειών καταδυτικών συνεργείων, με τα δικαιολογητικά 
της παραγράφου 1 του άρθρου 5 του παρόντος Κανονι¬ 
σμού. Στην περίπτωση αυτή δεν απαιτείται νέα επιθεώ¬ 
ρηση του καταδυτικού εξοπλισμού και των υλικών τους, 
από την επιτροπή της παραγράφου 2 του άρθρο 5 του πα- . 
ρόντος Κανονισμού. 

Άρθρο 14 

Χορήγηση αδειών σε αλλοδαπούς 

1. Οι διατάξεις του Κανονισμού αυτού σε συνδυασμό με 
τις διατάξεις του Π.Δ. 530/91 (ΦΕΚ 205Α) έχουν ανάλογη 
εφαρμογή και για τα αλλοδαπά πρόσωπα των χωρών με¬ 
λών της Ευρωπαϊκής Ενωσης και της Ευρωπαϊκής Ζώνης 
Ελεύθερων Συναλλαγών, πλην Ελβετίας (Ν. 2155/93), 
που επιθυμούν να εργασθούν σε καταδυτικά έργα. 

2. Επί πλέον των προσόντων και προϋποθέσεων, που 
προβλέπονται από το παραπάνω διάταγμα, ο αλλοδαπός 
πρέπει να γνωρίζει επαρκώς και την Ελληνική γλώσσα. Η 
πιστοποίηση της γνώσης της Ελληνικής γλώσσας αποδει- 
κνύεται με εξέταση του αιτούντος αλλοδαπού από Επι¬ 
τροπή που ορίζεται, κάθε φορά, από το ΥΕΝ. Τα έξοδα 
των μελών της επιτροπής, εφόσον αυτά δεν είναι Αξιωμα¬ 
τικοί Λ.Σ., βαρύνουν τον αιτούντα αλλοδαπό. 


Άρθρο 15 

Καταργοϋμενες διατάξεις 

Από την έναρξη ισχύος του παρόντος Κανονισμού καταρ- 
γοϋνται τα άρθρα 120 έως και 148 των Γενικών Κανονι¬ 
σμών Λιμένα όλων των Λιμενικών Αρχών της χώρας, το Πα¬ 
ράρτημα Κανονισμού Λιμένα Πειραιά 29/1957 καθώς και 
κάθε άλλη διάταξη που έρχεται σε αντίθεση με τις διατά¬ 
ξεις του ή που αναφέρεται σε θέματα που ρυθμίζονται 
απ'αυτόν. 

Άρθρο 16 
Κυρώσεις 

1. Οι παραβάτες του παρόντος Κανονισμού, του οποίου 
η εκτέλεση ανατίθεται στα Λιμενικά όργανα, ανεξάρτητα 
από τις συντρέχουσες αστικές και ποινικές ευθύνες, κατά 
την ισχύουσα νομοθεσία, υπόκεινται και στις κυρώσεις του 
του πρώτου εδαφίου της παραγράφου 3 του άρθρου 157 
του Ν.Δ. 187/73 (ΦΕΚ 281 Α) όπως τροποποιήθηκε μετα¬ 
γενέστερα και ισχύει σύμφωνα με το Π.Δ. 381/95 (ΦΕΚ 
214Α). 

2. Επιπλέον μπορούν να επιβληθούν με απόφαση του 
Προϊσταμένου της Λιμενικής Αρχής και οι ακόλουθες κυ¬ 
ρώσεις: 

α) Προσωρινή αφαίρεση των αδειών λειτουργίας κατα¬ 
δυτικού συνεργείου, δύτη και μαθητευόμενου δύτη. Η 
προσωρινή αφαίρεση επιβάλλεται σε περιπτώσεις καθ’υ¬ 
ποτροπήν παράβασης των διατάξεων του παρόντος Κανο¬ 
νισμού και η διάρκεια της κυμαίνεται από δέκα (10) μέχρι 
τριάντα (30) ημέρες. Ως υποτροπή θεωρείται η τέλεση 
τρίτης παράβασης των διατάξεων του Κανονισμού στο ίδιο 
έτος. 

β) Οριστική αφαίρεση των ανωτέρω αδειών επιβάλλεται 
στις περιπτώσεις: 

(1) Επιγενομένης στέρησης των προϋποθέσεων έκδο¬ 
σης των αδειών αυτών. 

(2) Οταν κατά την κρίση της Λιμενικής Αρχής επιβάλλε¬ 
ται αυτό για λόγους τάξης και ασφάλειας της περιοχής και 
για λόγους γενικότερου δημοσίου συμφέροντος. 

(3) Σε περίπτωση μη υποβολής αίτησης για την εγγραφή 
στο μητρώο καταδυτικών συνεργείων, ως παράγραφος 2 
άρθρου 13 του παρόντος και 

(4) Στις περιπτώσεις που προβλέπεται από τις παραγρά¬ 
φους 6 και 7 του άρθρου 5 του παρόντος Κανονισμού. 

Πειραιάς, 17 Νοεμβρίου 1995 
Ο Αρχηγός Λ.Σ. 

Αντιναύαρχος Λ.Σ. ΕΜ. ΠΕΛΟΠΟΝΝΗΣΙΟΣ 

β) Η εφαρμογή του Κανονισμού αυτού αρχίζει δέκα (10) 
ημέρες από τη δημοσίευσή του στην Εφημερίδα της Κυ- 
βερνήσεως, 

γ) Η απόφαση αυτή να δημοσιευθεί στην Εφημερίδα της 
Κυβερνήσεως. 

Πειραιάς 17, Νοεμβρίου 1995 
0 ΥΠΟΥΡΓΟΙ 

ΓΕΩΡΓΙΟΣ ΚΑΤΤΙΦΑΡΑΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



